墨西哥時區

墨西哥時區係墨西哥用緊嘅時區。由2015年2月開始，墨西哥會用下面4個時區：
東南時區：金塔納羅奧州會用，等同北美東部時區。
中部時區：東部四分三地區會用，包埋墨西哥城，等同北美中部時區。
太平洋時區：南下加利福尼亞州、奇瓦瓦州、納亞里特州、錫那羅亞州同索諾拉州會用，等同北美山區時區。
西北時區：下加利福尼亞州會用，等同太平洋時區。

同時當地法律要求各個島用返地理位置所處嘅時區。

夏令時間 
墨西哥目前一般係全年行標準時間，但係少數接近美國邊境嘅城市就跟美國轉夏令時間，同美加同步撥鐘。

2023年之前，墨西哥有分冬令時間同夏令時間，但係撥鐘嘅日子一般同美加唔同，係四月嘅第一個星期日凌晨兩點撥快鐘轉夏令時間，十月最後一個星期日凌晨兩點撥慢鐘轉返標準時間；金塔納羅奧州同索諾拉州兩個州就 ｢唔參與夏令時間計劃｣，全年行標準時間；少數接近美國邊境嘅城市就跟美國撥鐘。

2022年10月26號，墨西哥上議院59票贊成，25票反對，12票棄權，通過除咗北面邊境之外，廢除夏令時間。

墨西哥時間